PMIndiaData/PMIndiaSum huggingface dataset:
জর্ডনের রয়্যাল হ্যাশমাইট কোর্ট-এর প্রধান ডঃফায়েজ তারানাহ সাক্ষাৎ করলেন ভারতের প্রধানমন্ত্রীর সঙ্গে

রয়্যাল হ্যাশমাইটকোর্ট অফ জর্ডনের প্রধান ডঃ ফায়েজ তারানাহ শুক্রবার এখানে সাক্ষাৎ করলেন ভারতেরপ্ রধানমন্ত্রী শ্রী নরেন্দ্র মোদীর সঙ্গে। সাক্ষাৎকারকালেদ্বিপাক্ষিক সম্পর্ককে আরও শক্তিশালী করে তোলার কাজে সঙ্কল্প গ্রহণের কথা বলেনতাঁরা। এই ক্ষেত্রটিতে সহযোগিতা প্রসারের যে সমস্ত সুযোগ-সুবিধা রয়েছে সেসম্পর্কেও আলাপ-আলোচনা হয় তাঁদের মধ্যে। পশ্চিম এশিয়ার পরিস্থিতি সম্পর্কে শ্রীনরেন্দ্র মোদীর সঙ্গে মতবিনিময় করেন ডঃ ফায়েজ তারানাহ। জঙ্গি ও সন্ত্রাসবাদেরমোকাবিলায় আন্তর্জাতিক ক্ষেত্রে সংহতি গড়ে তোলার কথাও আলোচনা করেন তাঁরা। জর্ডনের রাজাদ্বিতীয় আব্দুল্লাহ আল হুসেনের অভিনন্দন বার্তা ডঃ তারানাহ পৌঁছে দেন ভারতেরপ্রধানমন্ত্রীর কাছে। /
দ্বৈত কর বিলোপ সংক্রান্ত ভারত-জাপান চুক্তিটির সংশোধনে কেন্দ্রীয় মন্ত্রিসভার সম্মতি

দ্বৈত কর প্রথা পরিহারের লক্ষ্যে ভারত ও জাপানের মধ্যে চুক্তি স্বাক্ষরের বিষয়টিতে আনুষ্ঠানিকভাবে সম্মতি জানিয়েছে কেন্দ্রীয় মন্ত্রিসভা।এর ফলে, দ্বৈত কর সংক্রান্ত জটিলতা থেকে যেমন মুক্তি ঘটবে অন্যদিকে তেমনই কর ফাঁকির প্রবণতাও রোধ করা সম্ভব হবে।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে এ বিষয়ে অনুমোদন দানের সিদ্ধান্ত গ্রহণ করা হয়।এর আগে, দ্বৈত কর পরিহার সম্পর্কিত ভারত-জাপান মূল চুক্তিটি স্বাক্ষরিত হয়েছিল ১৯৮৯ সালে। সংশোধিত চুক্তি অনুযায়ী ব্যাঙ্ক সংক্রান্ত খোঁজখবর সহ সংশ্লিষ্ট অন্যান্য বিষয়ে ভারত ও জাপানের মধ্যে তথ্য বিনিময়ের কাজ সহজতর হয়ে উঠবে বলে আশা করা হচ্ছে।
দুর্নীতি ওকালো টাকার দৌরাত্ম্যের বিরুদ্ধে সতর্ক করে দিলেন প্রধানমন্ত্রী

প্রয়াতকেদারনাথ সাহনির জীবনকাহিনী অবলম্বনে রচিত একটি গ্রন্থ মঙ্গলবার প্রকাশ করলেন প্রধানমন্ত্রীশ্রী নরেন্দ্র মোদী। এইউপলক্ষে এক ভাষণে প্রধানমন্ত্রী প্রয়াত সাহনির জীবনের কিছু কিছু বিশেষ মুহূর্তেরস্মৃতিচারণ করেন। সমাজ তথা জনজীবনে মূল্যবোধের অবক্ষয়ে বিশেষ উদ্বেগ প্রকাশ করেপ্রধানমন্ত্রী বলেন, দৈনন্দিন জীবনযাত্রায় দুর্নীতি ও কালো টাকার দৌরাত্ম্যকে কখনইমেনে নেওয়া যায় না। তিনি বলেন, জাতির ভবিষ্যতের কথা আমাদের চিন্তা করতে হবে। তাইদুর্নীতির সঙ্গে কোন শর্তেই আপোষ নয়। /
প্রধানমন্ত্রী আগামী ১৪ই জুন মহারাষ্ট্র সফর করবেন

নতুন দিল্লি, ১২ জুন, ২০২২ প্রধানমন্ত্রী শ্রী নরেন্দ্র মোদী আগামী মঙ্গলবার (১৪ই জুন) মহারাষ্ট্র সফর করবেন। তিনি পুণের দেহুতে বেলা ১টা ৪৫ মিনিট নাগাদ জগৎগুরু শ্রীসন্ত তুকারাম মহারাজ মন্দিরের উদ্বোধন করবেন। এরপর, মুম্বাইয়ে পৌঁছে শ্রী মোদী বিকেল ৪টে ১৫ মিনিট নাগাদ জলভূষণ ভবন এবং রাজভবনে বিপ্লবীদের গ্যালারির উদ্বোধন করবেন। এরপর, তিনি সন্ধে ৬টা নাগাদ বান্দ্রা কুর্লা কমপ্লেক্সে মুম্বাই সমাচার পত্রিকার দ্বিশতাব্দী মহোৎসবে অংশ নেবেন। পুণেতে প্রধানমন্ত্রী প্রধানমন্ত্রী শ্রী মোদী পুণের দেহুতে জগৎগুরু শ্রীসন্ত তুকারাম মহারাজ মন্দিরের উদ্বোধন করবেন। তুকারাম ছিলেন ওয়াকারি সন্ত এবং বিশিষ্ট কবি। কীর্ত্তন হিসেবে অধ্যাত্মিক গানের মাধ্যমে তিনি অভঙ্গ ভক্তিগীতিকার হিসেবেও সুবিদিত। পুণের দেহুতে তাঁর প্রয়ানের পর একটি শিলামন্দির গড়ে তোলা হয়েছিল। কিন্তু সেটিকে মন্দির হিসেবে রূপ দেওয়া হয়নি। পরবর্তী সময়ে এটিকে পাথর দিয়ে তৈরি ৩৬ ধাপ উচ্চতায় নতুন করে নির্মাণ করা হয়। এখন এই মন্দিরে সন্ত তুকারামের একটি বিগ্রহ রয়েছে। মুম্বাইয়ে প্রধানমন্ত্রী প্রধানমন্ত্রী শ্রী মোদী মুম্বাইয়ে রাজভবনে বিপ্লবীদের একটি গ্যালারি এবং জলভূষণ ভবনের উদ্বোধন করবেন। ১৮৮৫ সাল থেকে জলভূষণ ভবন মহারাষ্ট্রের রাজ্যপালের সরকারি নিবাস। বহু বছর টিকে থাকার পর এই ভবনটিকে ভেঙে ফেলে সেখানে নতুন একটি ভবন নির্মাণের অনুমতি দেওয়া হয়। ২০১৯-এর আগস্টে রাষ্ট্রপতি নতুন এই ভবনের শিলান্যাস করেন। অবশ্য নবনির্মিত ভবনটিতে ঐতিহ্যবাহী পুরানো ওই ভবনটির সমস্ত সতন্ত্র বৈশিষ্ট সংরক্ষণ করে রাখা হয়েছে। ২০১৬-তে মহারাষ্ট্রের তৎকালীন রাজ্যপাল শ্রী বিদ্যাসাগর রাও রাজভবনে একটি বাঙ্কারের হদিশ পান। ব্রিটিশরা একসময় এই বাঙ্কারটিকে গোপনে গোলাবারুদ ও অস্ত্রশস্ত্র মজুত রাখার কাজে ব্যবহার করত। ২০১৯-এ এই বাঙ্কারটির সংস্কার করা হয়। এরপর, একটি সংগ্রহালয় হিসেবে সেখানে এই গ্যালারি গড়ে তোলা হয়েছে। বর্তমানে এখানে মহারাষ্ট্রের স্বাধীনতা সংগ্রামী ও বিপ্লবীদের অবিস্মরণীয় অবদানের নানা ঘটনা তুলে ধরা হয়েছে। এই সংগ্রহালয় গড়ে তোলার মাধ্যমে বাসুদেব বলবন্ত ফাড়কে, চফেকর ব্রাদার্স, সাভারকর ব্রাদার্স, মাদাম ভিকাজি ক্যামা, ভি বি গোগতে, ১৯৪৬-এর নৌবিদ্রোহ ও অন্যান্য স্বাধীনতা সংগ্রামী এবং বিপ্লবীদের শ্রদ্ধা জানানো হয়েছে। এরপর প্রধানমন্ত্রী বান্দ্রা কুর্লা কমপ্লেক্সে মু্ম্বাই সমাচার পত্রিকার দ্বিশতাব্দী মহোৎসবে যোগ দেবেন। উল্লেখ করা যেতে পারে, ফার্দুনজি মারবানজি ১৮২২ সালের পয়লা জুলাই সাপ্তাহিক ভিত্তিতে মুম্বাই সমাচার পত্রিকার মুদ্রিত সংস্করণের প্রকাশ শুরু করেন। ১৮৩২-এ এই পত্রিকার দৈনিক ভিত্তিতে প্রকাশনা শুরু হয়। এরপর থেকে ২০০ বছর ধরে এই পত্রিকার নিরন্তর প্রকাশনা অব্যাহত রয়েছে। অবিস্মরণীয় এই ঘটনার সাফল্য উদযাপনে একটি ডাকটিকিট প্রকাশ করা হবে। /
নয়া দিল্লির দ্বারকায়‘প্রদর্শনী ও সম্মেলন কেন্দ্র’-র উন্নয়নের অনুমোদন দিল কেন্দ্রীয় মন্ত্রিসভা

নয়াদিল্লি: ১০ নভেম্বর: প্রধানমন্ত্রী শ্রী নরেন্দ্রমোদির পৌরহিত্যে কেন্দ্রীয় মন্ত্রিসভা শুক্রবার শিল্প-নীতি ও প্রসার দফতরেরনিম্নলিখিত প্রস্তাবগুলোর অনুমোদন দিল: (ক) দ্বারকার‘প্রদর্শনী ও সম্মেলন কেন্দ্র’ (ই.সি.সি.) এবং পি.পি.পি. এবং নন-পি.পি.পি. মুডে এরসংশ্লিষ্ট পরিকাঠামোর উন্নয়নে অনুমোদন দিল| যার ব্যয় ধরা হয়েছে ২৫,৭০৩ কোটি টাকাএবং তা ২০২৫ সালের মধ্যে সমাপ্ত করার লক্ষ্য গ্রহণ করা হয়েছে| এর মধ্যে রয়েছেপ্রদর্শনী ও সম্মেলনের স্থান, এরিনা, ট্রাঙ্ক-ইনফ্রাস্ট্রাকচার,মেট্রো/এন.এইচ.এ.আই. সংযোগ, হোটেল, অফিস, খুচরা বিক্রির কেন্দ্র ইত্যাদি| (খ) শিল্প-নীতিও প্রসার দফতরের অধীনে সরকার থেকে ১০০ শতাংশ ইক্যুইটির মাধ্যমে প্রকল্পের রূপায়ণ ওউন্নয়নের জন্য একটি স্পেশাল পারপাস ভেহিকেল (এস.পি.ভি.) হিসেবে একটি নতুন সরকারি কোম্পানিগঠন করা| সরকার তিন বছর ধরে ট্রাঙ্ক পরিকাঠামোর ইক্যুইটি হিসেবে এস.পি.ভি.-কে২০৩৭.৩৯ কোটি টাকা আর্থিক সহায়তা প্রদান করবে| যে পরিকাঠামোর মধ্যে প্রদর্শনীকেন্দ্রের অংশ যেমন হলঘর, সম্মেলন কক্ষ, মেট্রো সংযোগ, জাতীয় সড়কের সংযোগ, জমিঅধিগ্রহণ, জল ও পয়প্রণালীর পরিকাঠামো ইত্যাদি রয়েছে| (গ) সরকারিগ্যারান্টিযুক্ত ঋণ হিসেবে বাজার থেকে ১,৩১৮ কোটি টাকা তোলা এবং সরকারি জমিরনগদিকরণের মাধ্যমে ৪,০০০ কোটি টাকার ব্যবহার এবং এস.পি.ভি.’র দ্বারা সংগৃহীতবার্ষিক প্রকল্পের রাজস্ব সংগ্রহ| (ঘ) ডি.এম.আই.সি.ডি.সি.এই প্রকল্পের জন্য বার্ষিক ফি অনুসারে নলেজ পার্টনার হিসেবে কাজ করবে, যা ১ শতাংশহারে অভ্যন্তরীণ বৃদ্ধি হবে এবং তা প্রাথমিকভাবে দশ বছরের জন্য সর্বনিম্ন ৫ কোটিটাকা থেকে সর্বোচ্চ ১০ কোটি টাকা বার্ষিক হারে হবে| (ঙ) এস.পি.ভি.-রপর্ষদ বিস্তৃত আনুমানিক খরচ, প্রকল্পের পর্যায় সহ সমস্ত রকম বিষয়ের দায়িত্বেথাকবে| বাজারের অবস্থার ওপর ভিত্তি করে ঋণ ওঠাবে বা জমির নগদিকরণ করবে| প্রকল্পের প্রথম পর্যায় শেষহবে ২০১৯ সালের ডিসেম্বর মাসের মধ্যে| দ্বিতীয় পর্যায় শেষ হবে ২০২৫ সালের মধ্যে| ধারণাকরা হচ্ছে যে, প্রস্তাবিত ই.সি.সি. সুবিধা সার্বিকভাবে কাজ করতে শুরু করলে প্রতিবছর ১০০ টির বেশি আন্তর্জাতিক ও স্থানীয় প্রদর্শনীর চাহিদা পূরণ করবে| বার্ষিকহিসেবে প্রদর্শনীর সুবিধা পরিদর্শনের জন্য প্রথম পর্যায় (২০১৯-২০) শেষ হলে এককোটির বেশি মানুষ এবং দ্বিতীয় পর্যায় (২০২৫) শেষ হলে দুই কোটি ত্রিশ লক্ষের বেশিমানুষ আসবেন বলে আশা করা যাচ্ছে| তাছাড়া এই প্রকল্প প্রত্যক্ষও পরোক্ষভাবে পাঁচ লক্ষের বেশি কর্মসংস্থানের সুযোগও তৈরি করবে বলে আশা করা যচ্ছে|সম্মেলন ও প্রদর্শনী হচ্ছে দেশীয় নির্মাতাদের সঙ্গে বৈশ্বিক ক্রেতাদের সঙ্গেসংযুক্তি এবং বাণিজ্যের নানা ধারণার আদান-প্রদানের এক প্রধান মাধ্যম| দ্বারকার এইই.সি.সি. কেন্দ্রের কাজ শেষ হয়ে গেলে প্রদর্শনী বাজারের ক্ষেত্রে সাংহাই, হংকংসিঙ্গাপুরের সঙ্গে ভারত এক সারিতে এসে যাবে|
মঙ্গলবারহিমাচল প্রদেশ সফরে যাচ্ছেন প্রধানমন্ত্রী

মঙ্গলবার,অর্থাৎ ২ অক্টোবর হিমাচল প্রদেশের বিলাসপুর সফরে যাচ্ছেন প্রধানমন্ত্রী শ্রীনরেন্দ্র মোদী। তিনি সেখানেঅল ইন্ডিয়া ইনস্টিটিউট অফ মেডিকেল সায়েন্সেস (এইম্‌স)-এর শিলান্যাস করবেন।আনুমানিক ১,৩৫০ কোটি টাকা ব্যয়ে নির্মিত হবে ৭৫০ শয্যাবিশিষ্ট এই বিশেষ হাসপাতালটি।সেখানে স্বাস্থ্য পরিচর্যা ছাড়াও স্নাতক-পূর্ব ও স্নাতকোত্তর পর্যায়েচিকিৎসা-বিজ্ঞান সংক্রান্ত শিক্ষা ও পঠনপাঠনের ব্যবস্থা থাকবে। নার্সিংশিক্ষাদানের ব্যবস্থাও যুক্ত থাকবে এই প্রতিষ্ঠানটিতে। উনায়ইন্ডিয়ান ইনস্টিটিউট অফ ইনফরমেশন টেকনলজি (আইআইআইটি)-রশিলান্যাসও করবেনপ্রধানমন্ত্রী। কাংড়ার কান্দ্রোরিতে তিনি উদ্বোধন করবেন স্টিল অথরিটি অফ ইন্ডিয়ালিমিটেড (সেল)-এর একটি ইস্পাত প্রক্রিয়াকরণ ইউনিটের। পরে, একজনসমাবেশে ভাষণ দেবেন প্রধানমন্ত্রী। / .
ন্যাশনাল কোম্পানি আইন অ্যাপিলেট ট্রাইব্যুনালে অতিরিক্ত তিনটি বিচার বিভাগীয় সদস্য এবং সমসংখ্যক টেকনিক্যাল সদস্য পদ তৈরিতে মন্ত্রিসভার মঞ্জুরি

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ন্যাশনাল কোম্পানি আইন অ্যাপিলেট ট্রাইব্যুনালে অতিরিক্ত তিনটি বিচার বিভাগীয় সদস্য এবং সমসংখ্যক টেকনিক্যাল বা কারিগরি সদস্য পদ তৈরিতে অনুমতি মিলেছে। এই সদস্য পদগুলি হবে লেবেল ১৭ অনুযায়ী তৈরি করা হবে। প্রতিটি পদের ক্ষেত্রে যাবতীয় ভাতা সহ মূল বেতন হবে ২ লক্ষ ২৫ হাজার টাকা। এই পদগুলিতে বেতন খাতে বার্ষিক খরচ দাঁড়াবে ২ কোটি ২৭ লক্ষ ৮২ হাজার ৯৬ টাকা। নতুন এই পদগুলি সৃষ্টির ফলে নির্দিষ্ট সময়সীমার মধ্যে মামলার নিষ্পত্তি সুনিশ্চিত হবে। একই সঙ্গে ২০১৭’র অর্থ আইন ও কোম্পানি আইন অনুযায়ী ন্যাশনাল কোম্পানি আইন অ্যাপিলেট কর্তৃপক্ষকে যে অধিকার দেওয়া হয়েছে, তা সুষ্ঠুভাবে মেনে চলা সম্ভব হবে।
প্রধানমন্ত্রী মুখ্য পরিকাঠামো ক্ষেত্রে কাজের অগ্রগতি পর্যালোচনা করলেন

প্রধানমন্ত্রী শ্রী নরেন্দ্র মোদি শুক্রবার বিদ্যুৎ, কয়লা, আবাসন, বন্দর এবং ডিজিট্যাল ইন্ডিয়া সহ মুখ্য পরিকাঠামো বিষয়ক ক্ষেত্রসমূহের অগ্রগতি পর্যালোচনা করেছেন। বিদ্যুৎ পৌছায় নি এমন গ্রামে বিদ্যুৎ সংযোগ দেওয়ার কাজ দ্রুত গতিতে এগুচ্ছে বলে প্রধানমন্ত্রীকে জানানো হয়। বিদ্যুৎহীন ১৮,৫০০টি গ্রামের মধ্যে ইতিমধ্যে ৬০০০ গ্রামে বৈদ্যুতিকরণের কাজ হয়েছে। প্রধানমন্ত্রীকে এও জানানো হয়েছে যে, গুরুত্বপূর্ণ উদ্যোগ সমূহের অগ্রগতি ‘জিও-ট্যাগিং’ সহ অন্যান্য পরিশীলিত প্রযুক্তি প্রয়োগ করে নজরে রাখা হচ্ছে। আধিকারিকরা ব্যাখ্যা করে বলেন, অরুনাচল প্রদেশ-এর মতো রাজ্যের দূরবর্তী ও দুর্গম এলাকায় বিদ্যুৎ পৌঁছে দিতে অফ-গ্রীড ব্যবস্থা, যেমন সৌর প্যানেল-এর ব্যবহার করা হচ্ছে। সারা দেশে এলইডি বাল্ব বন্টনের কাজের অগ্রগতিও খতিয়ে দেখা হয়। আগামী ২০২২ সালের মধ্যে ১৭৫ গিগা-ওয়াট (জি ডব্লু) পুনর্নবীকরনযোগ্য শক্তি উৎপাদন ক্ষমতা অর্জনের লক্ষ্যপূরণে উল্লেখযোগ্য অগ্রগতি হয়েছে। এখন পর্যন্ত মোট ৩৯.৫ গিগা-ওয়াট ক্ষমতাসম্পন্ন পুনর্নবীকরনযোগ্য শক্তি উৎপাদন ব্যবস্থা স্থাপন করা হয়েছে। এবছরে কোল ইন্ডিয়া লিমিটেডের উৎপাদন বিগত ৫ বছরের গড় বৃদ্ধি ৩ শতাংশের তুলনায় ৯.২% হারে বৃদ্ধি পেয়েছে। গ্রাম পঞ্চায়েতগুলিতে ব্রডব্যান্ড সংযোগ স্থাপনের কাজ ত্বরান্বিত করতে আশু উদ্যোগ গ্রহনের আহ্বান জানান। দেশের গুরুত্বপূর্ণ পর্যটনক্ষেত্রগুলিতে ওয়াই-ফাই সংযোগ দেওয়ার কাজের অগ্রগতি সম্পর্কেও প্রধানমন্ত্রী খোঁজখবর নিয়েছেন। প্রধানমন্ত্রীকে জানানো হয় যে, এখন পর্যন্ত এই ধরণের ১২টি স্থানে সার্বজনীন ওয়াই-ফাই সংযোগ দেওয়া হয়েছে। নকশালপন্থী অধ্যুষিত এলাকাগুলিতে মোবাইল সংযোগ দেওয়ার কাজের অগ্রগতি সম্পর্কেও প্রধানমন্ত্রীকে অবহিত করা হয়। ঐসব এলাকায় এখন পর্যন্ত ১৩৭১টি টাওয়ার বসানো হয়েছে। প্রধানমন্ত্রী সকলের জন্য আবাসন প্রকল্পের কাজে অগ্রগতি খতিয়ে দেখেন। আধুনিক প্রযুক্তি এবং স্থানীয় নির্মাণ সামগ্রীর যথাযথ ব্যবহার করে এই প্রকল্পের দ্রুত রূপায়নের জন্য সংশ্লিষ্ট আধিকারিকদের তিনি নির্দেশ দিয়েছেন। বন্দরক্ষেত্রসমূহ পর্যালোচনা করে সংশ্লিষ্ট আধিকারিকদের জাহাজ ফিরে যাওয়ার গড় সময়-এর বিষয়ে আন্তর্জাতিক মান পূরণ করতে জরুরীভিত্তিতে কাজ করার নির্দেশ দিয়েছেন প্রধানমন্ত্রী। সীমানা অনুবর্তিতা বা বর্ডার কমপ্ল্যায়েন্স-এর জন্য সময়-সীমা বড়মাত্রায় কমিয়ে আনতে এবং দেশের অভ্যন্তরীন কোষ্টাল সিপিং বাড়ানোর উদ্যোগ নিয়েও আলোচনা হয়েছে।
প্রধানমন্ত্রী ২৯ ফেব্রুয়ারি বুন্দেলখন্ড এক্সপ্রেসওয়ের শিলান্যাস করবেন

প্রধানমন্ত্রী শ্রী নরেন্দ্র মোদী ২৯ ফেব্রুয়ারি চিত্রকুটে বুন্দেলখন্ড এক্সপ্রেসওয়ের শিলান্যাস করবেন। এই এক্সপ্রেসওয়ে ২০১৮র ফেব্রুয়ারিতে ভারত সরকার ঘোষিত উত্তরপ্রদেশ প্রতিরক্ষা শিল্প করিডরে সম্পূরক হিসেবে কাজ করবে। উত্তরপ্রদেশ রাজ্য সরকার চিত্রকূট, বান্দা, হামিরপুর এবং জালাউন জেলার মধ্যে দিয়ে এই সড়কটি তৈরি করছে। আগ্রা-লক্ষ্মৌ এক্সপ্রেসওয়ে এবং যমুনা এক্সপ্রেসওয়ের মাধ্যমে এই এক্সপ্রেসওয়েটি দিল্লীর সঙ্গে বুন্দেলখন্ড অঞ্চলকে যুক্ত করবে। বুন্দেলখন্ড অঞ্চলের উন্নয়নে গুরুত্বপূর্ণ ভূমিকা পালন করবে ২৯৬ কিলোমিটার দীর্ঘ এই সড়কটি। এই সড়কটি তৈরি হলে চিত্রকূট, বান্দা, মাহোবা, হামিরপুর, জালাউন এবং এটাওয়া জেলার উপকার হবে। ভারতের জাহাজ, সাবমেরিন, লড়াকু বিমান, হেলিকপ্টার, সেন্সার ও অন্যান্য সমরাস্ত্রের বিপুল প্রয়োজন আছে। ২০২৫ সালের মধ্যে ২৫ হাজার কোটি মার্কিন ডলারের এসব সামগ্রী দরকার হবে। এই প্রয়োজন মেটানোর জন্য সরকার ২০১৮র ২১ ফেব্রুয়ারি লক্ষ্ণৌতে বিনিয়োগকারী সম্মেলনে উত্তরপ্রদেশে প্রতিরক্ষা শিল্প করিডর গড়ে তোলার ঘোষনা করে। প্রতিরক্ষা সামগ্রী তৈরির জন্য লক্ষ্ণৌ, ঝাঁসি, চিত্রকূট, আলিগড় ও কানপুরে ৬টি কেন্দ্র গড়ে তোলা হবে। এরমধ্যে বুন্দেলখন্ড অঞ্চলে ঝাঁসি এবং চিত্রকূটে দুটি কেন্দ্র গড়ে তোলা হচ্ছে। বস্তুত, সবচেয়ে বড় কেন্দ্রটি গড়ে উঠবে ঝাঁসিতে। এই এক্সপ্রেস নির্মাণের জন্য ঝাঁসি এবং চিত্রকূটে অকৃষি জমি কেনা হয়েছে। এরফলে এই অঞ্চলের গরিব চাষিরা উপকৃত হয়েছেন। কৃষি উৎপাদক সংস্হার সূচনা প্রধানমন্ত্রী শ্রী নরেন্দ্র মোদী আগামী ২৯ ফেব্রুয়ারি চিত্রকূটে এক অনুষ্ঠানে সারা দেশে ১০ হাজারটি কৃষি উৎপাদক সংস্হারও সূচনা করবেন। দেশে প্রায় ৮৬ শতাংশ চাষি ক্ষুদ্র ও প্রান্তিক। তাদের জোতের পরিমাণ ১.১ হেক্টরের চেয়ে কম। এসব চাষি প্রযুক্তি, উন্নত মানের বীচ, সার, কীটনাশক এবং প্রয়োজনীয় টাকাকড়ি যোগাড় করতে হিমসিম খান। তাদের ফসল বিক্রি করতেও পড়তে হয় চ্যালেঞ্জের মুখে। কৃষি উৎপাদক সংস্হা এসব ছোট, প্রান্তিক এবং ভূমিহীন চাষিদের একত্রিত করতে সাহায্য করবে। সংস্হার সদস্যরা একযোগে কাজ করে প্রযুক্তি, কৃষি উপকরণ, টাকাকড়ি এবং বাজারের সুযোগ পাবেন। এরফলে বাড়বে তাদের আয়। চাষিদের আয় দ্বিগুণ করা সংক্রান্ত এক রিপোর্টে ২০২২ সালের মধ্যে চাষিদের আয় দ্বিগুণ করার জন্য ৭ হাজারটি কৃষি উৎপাদক সংস্হা গড়ে তোলার সুপারিশ করলেও, কেন্দ্রীয় সরকার আগামী ৫ বছরে ১০ হাজারটি নতুন সংস্হা গড়ার কথা ঘোষণা করেছে। এবারের বাজেটে, সরকার ‘এক জেলা এক ফসল’ এই কর্মকৌশল মারফত হর্টিকালচারের তালুক গঠনের পরিকল্পনাও করেছে। এরফলে ফল-ফুলে বিপণন এবং রপ্তানীতে সুবিধা হবে। চাষিরা দুটো বাড়তি পয়সা পাবেন।
অটল বিহারী বাজপেয়ী’র প্রয়াণ বার্ষিকীতে প্রধানমন্ত্রী’র শ্রদ্ধার্ঘ্য

নতুন দিল্লি, ১৬ আগস্ট, ২০২১ প্রধানমন্ত্রী শ্রী নরেন্দ্র মোদী দেশের প্রাক্তন প্রধানমন্ত্রী অটল বিহারী বাজপেয়ী’র প্রয়াণ বার্ষিকীতে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন; “আমরা তাঁর বন্ধুত্বপূর্ণ ব্যক্তিত্বকে স্মরণ করি, আমরা তাঁর স্নেহময় স্বভাবকে স্মরণ করি, আমরা তাঁর বুদ্ধিমত্তা এবং কৌতুক রসবোধকে স্মরণ করি, আমরা দেশের অগ্রগতিতে তাঁর অবদানকে স্মরণ করি। অটল জী দেশের মানুষের মনে ও হৃদয়ে অবস্থান করেন। আজ তাঁর প্রয়ান বার্ষিকীতে আমি ‘সদৈব অটল’ স্থানে গিয়ে তাঁকে শ্রদ্ধা জানাই।” /
আসন্ন জাতীয় যুব উৎসব নিয়ে তরুণ সম্প্রদায়ের কাছ থেকে মতামত আহ্বান করলেন প্রধানমন্ত্রী

আসন্ন জাতীয় যুব উৎসব (২০১৬)-এর জন্য তরুণ নাগরিকদের কাছ থেকে মতামত আহ্বান করলেন প্রধানমন্ত্রী শ্রী নরেন্দ্র মোদী। আগামী ১২ জানুয়ারি, স্বামী বিবেকানন্দের জন্মদিনে ছত্তিশগড়ে শুরু হবে উৎসবটি। এক বার্তায় প্রধানমন্ত্রী বলেছেন, “২০১৬-র জাতীয় যুব উৎসব নিয়ে তরুণ বন্ধুদের ভাবনা কী? আপনাদের মতামত আমার সঙ্গে বিনিময় করুন মোবাইল অ্যাপ http://nm4.indnldapp –তে। আগামী ১২ জানুয়ারি স্বামী বিবেকানন্দের জন্মবার্ষিকীতে উৎসবটি শুরু হবে নয়নাভিরাম ছত্তিশগড় রাজ্যে”।
কমনওয়েলথ ক্রীড়া প্রতিযোগিতায় তিনবার পদক জেতায় বজরঙ্গ পুনিয়াকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় তিনবার পদক জেতায় বজরঙ্গ পুনিয়াকে অভিনন্দন জানিয়েছেন। শ্রী পুনিয়া কুস্তিতে ৬৫ কেজি বিভাগে স্বর্ণ পদক জয় করেছেন। এক ট্যুইট বার্তায় প্রধানমন্ত্রী বলেছেন, “ধারাবাহিকতা ও উৎকর্ষের সঙ্গে প্রতিভাবান বজরঙ্গ পুনিয়ার নাম ওতপ্রোতভাবে জড়িত। বার্মিংহাম কমনওয়েলথ ক্রীড়া প্রতিযোগিতায় তিনি স্বর্ণ পদক জয় করেছেন। কমনওয়েলথ ক্রীড়া প্রতিযোগিতায় তিনবার স্বর্ণ পদক জয় করে যে অনন্য নজির তিনি গড়েছেন, তার জন্য তাঁকে অভিনন্দন। তাঁর মানসিকতা ও আস্থা অনুপ্রেরণাদায়ক। সর্বদাই তাঁর প্রতি আমার শুভেচ্ছা”।
পরিচ্ছন্নতা অভিযানে অংশগ্রহণকারীদের অভিনন্দনপ্রধানমন্ত্রীর

পরিচ্ছন্নতা অভিযানে অংশগ্রহণকারীদের অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এই ধরণের উদ্যোগের ছবি ও ভিডিও রেকর্ডিং পেশকরার জন্য জনসাধারণকে আহ্বান জানিয়েছেন তিনি। এক বার্তায় প্রধানমন্ত্রী বলেছেন, “আগামী ২ অক্টোবরপর্যন্ত যে সমস্ত কর্মসূচির আয়োজন করা হয়েছে, তাতে পরিচ্ছন্নতা সম্পর্কিত কাজেবিশেষ উৎসাহ উদ্দীপনার ভাব আমি লক্ষ্য করছি। অ্যাপ-এ আপনাদের পরিচ্ছন্নতা অভিযানের ছবি কিংবা ভিডিওরেকর্ডিং পাঠান। আমরা সোশ্যাল মিডিয়ায় তার কয়েকটি প্রকাশ করব”।
ভারতের এক্সপোর্ট-ইমপোর্ট ব্যাঙ্কের ডিজিটাল অর্থনীতির প্রেক্ষিতে ব্রিকস্‌ গোষ্ঠীভুক্ত দেশের ব্যাঙ্কগুলির মধ্যে সহযোগিতা গড়ে তোলার মাধ্যমে অংশগ্রহণকারী সদস্য ব্যাঙ্কগুলির সঙ্গে ডিস্ট্রিবিউটেড লেজার ও ব্লক চেন প্রযুক্তির ক্ষেত্রে যৌথ গবেষণার জন্য স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

ভারতের এক্সপোর্ট-ইমপোর্ট ব্যাঙ্কের ডিজিটাল অর্থনীতির প্রেক্ষিতে ব্রিকস্‌ গোষ্ঠীভুক্ত দেশের ব্যাঙ্কগুলির মধ্যে সহযোগিতা গড়ে তোলার মাধ্যমে অংশগ্রহণকারী সদস্য ব্যাঙ্কগুলির সঙ্গে ডিস্ট্রিবিউটেড লেজার ও ব্লক চেন প্রযুক্তির ক্ষেত্রে যৌথ গবেষণার জন্য স্বাক্ষরিত সমঝোতাপত্রে কেন্দ্রীয় মন্ত্রিসভা কর্মপরবর্তী অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়। ব্রিকস্‌ দেশগুলির আর্থিক ক্ষেত্রে যে সকল সমস্যার সম্মুখীন হচ্ছে তার সমাধানে ডিস্ট্রিবিউটেড লেজার ও ব্লক চেন প্রযুক্তি ব্যবহারের বিপুল সম্ভাবনা রয়েছে। যৌথ গবেষণামূলক প্রয়াসের মাধ্যমে সংশ্লিষ্ট দেশের ব্যবসায়িক বিষয়গুলিকে চিহ্নিত করতে এই বিশেষ প্রযুক্তি সম্পর্কে বোঝাপড়া বৃদ্ধি করতেই এই সমঝোতাপত্র স্বাক্ষরিত হয়েছে। …
লালা লাজপত রাইয়ের জন্মদিনে প্রধানমন্ত্রীর শ্রদ্ধা নিবেদন

নতুন দিল্লি, ২৮ জানুয়ারি, ২০২২ প্রধানমন্ত্রী শ্রী নরেন্দ্র মোদী লালা লাজপত রাইয়ের জন্মদিনে তাঁকে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন, “ পাঞ্জাব কেশরী লালা লাজপত রাইকে তাঁর জন্মদিনে বিনম্র শ্রদ্ধা জানাই। স্বাধীনতা আন্দোলনে তাঁর সাহস, বিপ্লবী মনোভাব ও দেশের জন্য নিজেকে উৎসর্গ করার ঘটনা দেশবাসী সর্বদা মনে রাখবে।“ /
গুজরাটের ভদোদরায় জাতীয় রেল ও পরিবহণ প্রতিষ্ঠানে উপাচার্যের পদ সৃষ্টিতে মন্ত্রিসভার সায়

ভারতের প্রথম রেল ও পরিবহণ বিশ্ববিদ্যালয়, জাতীয় রেল ও পরিহবণ প্রতিষ্ঠান (এনআরটিআই)-এর উপাচার্যের পদ সৃষ্টির বিষয়ে কেন্দ্রীয় মন্ত্রিসভা সম্মতি জানিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বৃহস্পতিবার (১০ জানুয়ারী, ২০১৯) এই সিদ্ধান্ত গ্রহণ করা হয়েছে। এনআরটিআই-এর উপাচার্য প্রধান কার্যকরী অধিকর্তা হিসেবে দায়িত্ব পালন করবেন। প্রতিষ্ঠানের প্রতিটি কাজ তাঁর তত্ত্বাবধান ও নিয়ন্ত্রণে থাকবে এবং ডিমড বিশ্ববিদ্যালয় হতে চলা প্রতিষ্ঠানের প্রত্যেক কর্তৃপক্ষের সিদ্ধান্ত রূপায়ণের দায়িত্বও উপাচার্যকে নিতে হবে। ৫ই সেপ্টেম্বর, ২০১৮ থেকে এনআরটিআই এই আবাসিক ১০৩ জন ছাত্রছাত্রীকে নিয়ে দুটি স্নাতক স্তরের কোর্স-বিএসসি (পরিবহণ প্রযুক্তি) ও ডিবিএ (পরিবহন ম্যানেজমেন্ট) চালু করেছে। তিন বছরের এই স্নাতক স্তরের দুটি বিষয়ে বিভিন্ন বিষয়ের পাঠ্য থাকবে যা বিশ্বের সেরা প্রতিষ্ঠানগুলির মান অনুযায়ী তৈরি করা হয়েছে। যৌথ গবেষণা ছাড়াও ছাত্রছাত্রী ও শিক্ষকদের বিনিময় কর্মসূচির জন্য এনআরটিআই সেরা আন্তর্জাতিক প্রতিষ্ঠানগুলির সঙ্গে সহযোগিতা স্হাপন করবে। মার্কিন যুক্তরাষ্ট্রের কর্ণেল বিশ্ববিদ্যালয়, বার্কলের ক্যালিফোর্নিয়া বিশ্ববিদ্যালয় রাশিয়ার এনআরটিআই ও মস্কোর সেন্ট পিটার্সবার্গের পরিবহণ বিশ্ববিদ্যালয়ের সঙ্গে এখন পর্যন্ত চুক্তি স্বাক্ষর করা হয়েছে। উল্লেখ্য, প্রধানমন্ত্রী নরেন্দ্র মোদীর ভাবনাচিন্তা অনুযায়ী এনআরটিআই পরিবহণ সংক্রান্ত শিক্ষা, একাধিক বিষয়ে গবেষণা ও প্রশিক্ষণে গুরুত্ব দেবে। রেল ও পরিবহণ ক্ষেত্রের জন্য উচ্চমানের বিশেষজ্ঞমানের সম্পদ তৈরী করতে ২০১৮তে এনআরটিআই-কে একটি ডিমড-টু-বি বিশ্ববিদ্যালয় হিসেবে স্হাপন করা হয়। /…
ওড়িশা ও পুদুচ্চেরির তপশিলি জাতি সম্পর্কিত সাংবিধানিক আদেশের সংশোধন প্রস্তাব অনুমোদিত কেন্দ্রীয় মন্ত্রিসভার বৈঠকে

ওড়িশার তপশিলিজাতিগুলির তালিকা সংশোধনের লক্ষ্যে সাংবিধানিক আদেশ (তপশিলি জাতি সম্পর্কিত), ১৯৫০সংশোধনের সিদ্ধান্ত নিল কেন্দ্রীয় মন্ত্রিসভা। সাংবিধানিকআদেশ (পণ্ডিচেরির তপশিলিজাতি সম্পর্কিত), ১৯৬৪-র সংশোধন প্রস্তাবও একইসঙ্গে অনুমোদিত হল আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে। দ্বিতীয় সংশোধনটিরলক্ষ্য হল পুদুচ্চেরির তপশিলি জাতি সম্পর্কিত আদেশটিতে পণ্ডিচেরির পরিবর্তেপুদুচ্চেরি নামটির অন্তর্ভুক্তি। এই পরিবর্তন ও সংশোধন কার্যকর করার লক্ষ্যেসংসদের অধিবেশনে প্রস্তাবিত বিলটি পেশ করা হবে। /
প্রধানমন্ত্রী সিএসআইআর সোসাইটির বৈঠকে পৌরহিত্য করলে

প্রধানমন্ত্রী শ্রী নরেন্দ্র মোদী নতুন দিল্লিতে সিএসআইআর সোসাইটির বৈঠকে পৌরহিত্য করেন। তাঁকে সিএসআইআর-এর কাজের বিষয়ে বিস্তারিত জানানো হয়। প্রধানমন্ত্রী এই সংস্থার কাজের প্রশংসা করেন এবং এর ভবিষ্যৎ কর্মপদ্ধতির বিষয়ে পরামর্শ দেন। শ্রী মোদী কম্পিউটারের মাধ্যমে পরীক্ষাগার গড়ে তোলার উপর গুরুত্ব দেন যার সাহায্যে দেশের প্রতি কোণায় সব শাখার ছাত্রছাত্রীদের কাছে বিজ্ঞান পৌছোতে পারবে। তিনি তরুণ ছাত্রছাত্রীদের বিজ্ঞানের প্রতি আকৃষ্ট করার প্রয়োজনীয়তার কথা বলেন, যার ফলে আগামী প্রজন্মের মধ্যে বিজ্ঞানমনস্কতা সুদৃঢ় হবে। তিনি বিশ্বের বিভিন্ন প্রান্তে ভারতীয়রা যে সব গবেষণা ও উন্নয়নমূলক কাজে জড়িত রয়েছেন, সেগুলির মধ্যে সমন্বয় বৃদ্ধিরও প্রস্তাব দেন। ভারতের যে বিষয়গুলি অত্যন্ত গুরুত্বপূর্ণ সেগুলি নিয়ে বিজ্ঞানীদের কাজ করার তিনি আহ্বান জানান। প্রধানমন্ত্রী বলেন সিএসআইআর-এর বর্তমান সময়ের নানা সামাজিক সমস্যা নিয়ে কাজ করা উচিৎ। এর মধ্যে রয়েছে জল সংরক্ষণ ও অপুষ্টিজনিত সমস্যা౼ যা নানা কৃষি পণ্যের মাধ্যমে সমাধান করতে হবে। প্রধানমন্ত্রী ফাইভজি, কৃত্রিম মেধা এবং পুণর্নবীকরণযোগ্য শক্তি সঞ্চয়ের জন্য স্বল্পমূল্যের ও দীর্ঘমেয়াদী ব্যাটারি উদ্ভাবনের মত বিষয়গুলি নিয়ে বিজ্ঞানীদের কাজ করার আবেদন জানান। শ্রী মোদী বিশ্বমানের সামগ্রী উৎপাদনের জন্য চিরাচরিত জ্ঞান ও আধুনিক বিজ্ঞানের মধ্যে মেলবন্ধনের উপর গুরুত্ব দেন। এর পাশাপাশি তিনি উদ্ভাবনমূলক পণ্যের বাণিজ্যিকিকরণের উপরও জোর দেন। প্রধানমন্ত্রী সিএসআইআর-এর বৈজ্ঞানিক সম্প্রদায়কে সাধারণ মানুষের জীবনের মানোন্নয়নের উপর কাজ করার আহ্বান জানান। /
এইচ এম টি সংস্থাকে তার ট্র্যাক্টর বিভাগটি বন্ধ করেদেওয়ার জন্য বকেয়া বেতন প্রদানে ও স্বেচ্ছা অবসর চালু করতে বাজেটগত সহায়তা দানেকেন্দ্রীয় মন্ত্রিসভার অনুমোদন

প্রধানমন্ত্রী শ্রীনরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ এইচ এম টি সংস্থাকেবকেয়া বেতন/মজুরি এবং কর্মী সংক্রান্ত অন্যান্য বকেয়া মেটাতে বাজেটগত সহায়তাদানেরবিষয়টি অনুমোদিত হয়েছে। এই সঙ্গেই, ২০০৭ সালের আনুমানিক বেতন হারের নিরিখেআকর্ষণীয় স্বেচ্ছাবসর প্রকল্প চালু করার মাধ্যমে এইচ এম টি ট্যাক্টর বিভাগটি বন্ধকরে দেওয়ার সিদ্ধান্তও মঞ্জুর করেছে। এই সিদ্ধান্তেরআর্থিক তাৎপর্য (নগদ অর্থ প্রদান) ৭১৮.৭২ টাকার কেননা এই অর্থে বকেয়া বেতন, মজুরিএবং অন্যান্য বিধিবদ্ধ প্রাপ্য মিটিয়ে দেওয়া ছাড়াও স্বেচ্ছাবসরমূলক এককালীন অর্থপ্রদান ও ব্যাঙ্ক এবং ঋণদাতাদের প্রতি ট্র্যাক্টর বিভাগের দায় মেটানোর বিষয়টিওঅন্তর্ভুক্ত রয়েছে। মন্ত্রিসভায় এইসঙ্গেই ব্যাঙ্গালোর ও কোচিতে এইচ এম টি সংস্থার জমি ছোট ছোট খন্ডে অন্যান্য সরকারিসংস্থাকে বৃহত্তর জনস্বার্থে হস্তান্তর করার বিষয়টিও মঞ্জুর করেছে। এইচ এম টি লিমিটেডসংস্থা হল ভারী শিল্প ও রাষ্ট্রায়ত্ত উদ্যোগ দপ্তরে থাকা একটি কেন্দ্রীয় সরকারিউদ্যোগ, যেটি ১৯৫৩ সালে গড়ে তোলা হয়েছিল দেশের শিল্প বিকাশের স্বার্থে যন্ত্রাংশতৈরির উদ্দেশ্য নিয়ে। এই সংস্থা দেশের কারিগরি ও প্রস্তুতিগত সক্ষমতা গড়ে তোলারক্ষেত্রে এক বিশেষ ভূমিকা পালন করে এসেছে। হরিয়ানার পিঞ্জোরে ১৯৭১ সালে এইচ এমটি’র ট্র্যাক্টর বিভাগটি গড়ে তোলা হয়। গত শতকের নব্বই-এর দশকে এই সংস্থার অধগতিশুরু হয় উদারিকরণ পরবর্তী আর্থিক প্রতিবেশে দ্রব্যমূল্য বৃদ্ধি, আন্তর্জাতিকক্ষেত্রে প্রতিযোগিতা বৃদ্ধি পাওয়া এবং তুলনামূলক কম দামে বিদেশ থেকে আনা জিনিসপাওয়া যাওয়ায়। ট্র্যাক্টর বিভাগটি ধারাবাহিকভাবে লোকসানে চলতে থাকায় কর্মীদের বেতনএবং অন্যান্য প্রাপ্য মিটিয়ে দিতে অসমর্থ হয়ে পড়ে। তিঞ্জোরের ট্র্যাক্টর বিভাগেরকর্মীরা ২০১৪ সালের জুলাই মাস থেকে বেতন পাচ্ছেন না, তাঁদের অন্যান্য প্রাপ্যওবকেয়া রয়েছে ২০১৩ সালের নভেম্বর মাস থেকে। এই অবস্থায় এইচ এম টি ট্র্যাক্টরবিভাগটি বন্ধ করে দেওয়ার আগে প্রাপ্য মিটিয়ে দেওয়ার জন্য এবং কর্মীদের জন্যআকর্ষণীয় হারে স্বেচ্ছাবসর প্রকল্প ঘোষণার সিদ্ধান্ত হয়। …
ব্রিক্‌সসদস্য রাষ্ট্রগুলির পক্ষে স্বাক্ষরিত মউ-এর তালিকা

ক্রমিক সংখ্যা স্বাক্ষরিত মউ স্বাক্ষরকারী দেশএবং স্বাক্ষরকারী ব্যক্তির নাম ও পদমর্যাদা ১ ব্রিক্‌স কৃষি গবেষণা মঞ্চ স্থাপনের লক্ষ্যে স্বাক্ষরিত মউ। ভারত : বিদেশ মন্ত্রী শ্রীমতী সুষমা স্বরাজ চিন : বিদেশ মন্ত্রী মিঃ ওয়াং ই দক্ষিণ আফ্রিকা : আন্তর্জাতিক সম্পর্ক ও সহযোগিতা বিষয়ক মন্ত্রী মিঃ মেট নকোয়ানা মাশাবেন ব্রাজিল : কৃষি মন্ত্রী মিঃ ব্লাইরো ম্যাগি রাশিয়া : উপ-কৃষি মন্ত্রী মিঃ ইভজেনি গ্রোমিকো ২ কূটনৈতিক সংস্থাগুলির মধ্যে পারস্পরিক সহযোগিতা সম্পর্কিত মউ ভারত : বিদেশ সচিব শ্রী এস জয়শঙ্কর চিন : ব্রিক্‌স শেরপা তথা বিদেশ সহমন্ত্রী মিঃ লি বাওদং দক্ষিণ আফ্রিকা : অস্থায়ী ব্রিক্‌স শেরপা তথা ডেপুটি ডিরেক্টর জেনারেল রাষ্ট্রদূত অনিল সুখলাল ব্রাজিল : ভারতে নিযুক্ত ব্রাজিলের রাষ্ট্রদূত তোভার দ্য সিলভা নানস রাশিয়া : কূটনৈতিক সংস্থার সভাপতি ডঃ ইভজেনি বাজানভ ৩ ব্রিক্‌স-এর কাস্টম্‌স সহযোগিতা কমিটির নিয়ন্ত্রণ সম্পর্কিত মউ ভারত : সেন্ট্রাল বোর্ড অফ এক্সাইজ অ্যান্ড কাস্টম্‌স-এর চেয়ারম্যান শ্রী নাজিব শাহ চিন : সাধারণ কাস্টম্‌স প্রশাসনের প্রধান তথা মন্ত্রী মিঃ ইউ গুয়াংঝাউ দক্ষিণ আফ্রিকা : ডেপুটি ডিরেক্টর জেনারেল রাষ্ট্রদূত অনিল সুখলাল ব্রাজিল : অর্থ মন্ত্রকের কাস্টম্‌স এবং আন্তর্জাতিক সম্পর্ক দপ্তরের আন্ডার-সেক্রেটারি মিঃ রোনাল্ডো ল্যাজারো মেডিনা রাশিয়া : রাশিয়া ফেডারেশনের ফেডারেল কাস্টম্‌স সার্ভিসের প্রধান মিঃ ভ্লাদিমির ইভানোভিচ /
পাটনায় গণ-পরিবহণ ও যোগাযোগ ব্যবস্থার অগ্রগতি

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ১৩,৩৬৫ কোটি ৭৭ লক্ষ টাকা ব্যয়ে পাটনা মেট্রো রেলর দুটি করিডর – দানাপুর থেকে মিঠাপুর এবং পাটনা রেল স্টেশন থেকে নতুন আইএসবিটি পর্যন্ত প্রকল্প রূপায়ণের প্রস্তাবে অনুমোদন দেওয়া হয়েছে। পাটনায় মেট্রো রেল প্রকল্পটির কাজ পাঁচ বছরে সম্পূর্ণ করা হবে। দানাপুর ক্যান্টনমেন্ট থেকে মিঠাপুর পর্যন্ত করিডরটি পাটনা শহরের ঘন জনবসতিপূর্ণ এলাকা – রাজাবাজার, সচিবালয়, হাইকোর্ট, আইন বিশ্ববিদ্যালয় রেল স্টেশনকে যুক্ত করবে। অন্যদিকে, পাটনা জংশন থেকে আইএসবিটি করিডরটি গান্ধী ময়দান, পিএমসিএইচ, পাটনা বিশ্ববিদ্যালয়, রাজেন্দ্র নগর, মহাত্মা গান্ধী সেতু, ট্রান্সপোর্ট নগর ও আইএসবিটি-কে সংযুক্ত করবে। দানাপুর থেকে মিঠাপুর, এই ১৬.৯৪ কিলোমিটার দীর্ঘ করিডরটির বেশির ভাগই মাটির নিচ দিয়ে যাবে। এই করিডরটিতে ১১টি স্টেশন থাকবে। অন্যদিকে, পাটনা স্টেশন থেকে নতুন আইএসবিটি-র ১৪.৪৫ কিলোমিটার দীর্ঘ করিডরের বেশির ভাগ অংশই মাটির ওপর থাকবে। এই করিডরে ১২টি স্টেশন থাকবে। অনুমোদিত করিডর দুটি অন্যান্য পরিবহণ ব্যবস্থার সঙ্গে যেমন রেল স্টেশন এবং আইএসবিটি স্টেশনের সঙ্গে যুক্ত থাকবে। /